Uoči posete Hilari Klinton Balkanu
Državna sekretarka će tokom posete Balkanu, prve otkako je preuzela dužnost, naglasiti predanost SAD evroatlantskoj budućnosti regiona
Do posete dolazi u trenutku kada se očekuje početak razgovora Kosova i Srbije da bi se pronašla rešenja za pitanja koja, kako kaže Hilari Klinton, nije jednostavno rešiti. Srbija još nije priznala nezavisnost koju je Kosovo proglasilo 2008. Kurt Volker, bivši američki ambasador u NATO-u, a sada viši saradnik Visoke škole za međunarodne studije Univerziteta „Džons Hopkins“, kaže da poseta verovatno neće doneti neke neposredne rezultate. Ambasador Volker izražava nadu da će poseta državne sekretarke uliti novu energiju u napore da se ceo balkanski region priključi glavnom toku. Ambasador Frenk Vizner, američki diplomata, saglasan je da je poseta važna. Vizner je bio američki predstavnik na međunarodnim pregovorima Beograda i Prištine 2007. On kaže da bi Hilari Klinton trebalo da zatraži od kosovskih političkih partija da nastupe ujedinjeno prema Srbiji, naročito u svetlu nedavne ostavke predsednika Fatmira Sejdiua i verovatnih izbora početkom iduće godine. Kada je u julu Međunarodni sud pravde objavio mišljenje da kosovsko jednostrano proglašenje nezavisnosti pre dve godine nije protivzakonito, Srbija je saopštila da će izneti slučaj pred Ujedinjene nacije. Beograd je međutim u poslednjem trenutku pristao da odustane od osporavanja nezavisnosti, čime je otvoren put za rezoluciju kojim se dve strane pozivaju na dijalog. Državni sekretarijat je saopštio da će to biti razgovori jednakih o praktičnim pitanjima i da će u njima aktivno učestvovati i Sjedinjene Države. Ambasador Volker kaže da jesrpska vlada proteklih nekoliko godina bila veoma konstruktivna. Ambasador Vizner priznaje da Srbija možda dugo neće hteti da prizna Kosovo. Ali je uveren da bi Priština i Beograd trebalo u međuvremenu da izlaze jedno drugom u susret, u pogledu pitanja od obostranog interesa, što bi doprinelo smirivanju situacije na Zapadnom Balkanu. „ Stiven Majer, profesor nacionalnih bezbednosnih studija i političkih nauka na Nacionalnom univerzitetu za odbranu u Vašingtonu, kaže da bi Hilari Klinton mogla da ponudi i američke diplomatske usluge i službenike za razgovore. Državna sekretarka će posetiti i Bosnu i Hercegovinu, gde je po svemu sudeći posle izbora 3. ovog meseca, tročlano Predsedništvo ostalo u ćorsokaku u pogledu budućnosti zemlje – uz dva lidera nacionalno podeljene države koji propovedaju jedinstvo i trećeg koji je za razdvajanje. „smatra Volker. Ali profesor Majer je skeptičan. On podseća da je američki stav 15 godina bio podsticanje kompromisa, ali da stvarnost u bosanskohercegovačkoj situaciji to otežava. Državna sekretarka Hilari Klinton u ponedeljak kreće na turneju, koja počinje u Bosni i Hercegovini, a nastavlja se u Srbiji i na Kosovu. Ona potom odlazi u Brisel, gde će učestvovati na ministarskom sastanku NATO-a i sastati se sa navišim zvaničnicima Evropske unije.